
La  celoj  de  ATEO 

1  Kunligi  esperantistajn  ateistojn  kaj  liberpensulojn. 

2  Disvastigi  Esperanton  inter  ateistoj. 

3  Defendi  propran  egalrajtecon  kaj  kontraŭi  trudadon  de  religio 
en  neŭtralajn  Esperanto-grupojn. 

4  Instigi  ĉe  neŭtralaj  Esperanto-grupoj,  ke  oni  egale  varbu  por 
Esperanto  ĉe  nereligiaj  grupoj  se  oni  varbas  ĉe  religiaj  grupoj. 

5  Akceli  racian  pensmanieron  en  Esperantujo  kaj  pri 
Esperanto  mem  kaj  strebi  altigi  la  intelektan  kaj 
kulturan  nivelon  de  Esperantujo. 

6  Libere  diskuti  kaj  anali/i  ateismajn  movadojn, 
politikojn,  kaj  filozofiojn  kaj  ĉiajn  rilatajn  sociajn 
problemojn. 

7  Malkateni  la  mensojn! 

<3S?ortoj  de  I'  PrezidantoT> 
Enkonduko 


Unuafoje  mi  havas  la  honoron 
redakti  la  enkondukon  de  nia 
revuo.  Okaze  de  la 
Universala  Kon- 
greso  en  Bja- 
listoko  (kiun 
mi  bedaŭrin- 
de  ne  parto- 
prenis),  mi  es- 
tis  anoncita 
prezidanto  de 
ATEO.  Mi  es- 
peras  ke  mi  estos  kapabla  plenu- 
mi  la  taskon.  Mi  kompreneble 
provos  daŭrigi  efike  la  plurjaran 
agadon  de  Claude  Nourmont,  kiun 
mi  sincere  dankas  nome  de  la  tuta 
membraro  de  ATEO. 


Samokaze,  Anna  Lovvenstein  (Italio) 
fariĝis  sekretario  (ŝinni  gratulas).  La 
cetero  de  la  komitato  ne  ŝanĝiĝis: 
Dominique  Simeone  (Francio)  kiel 
vic-prezidanto,  Dieter  Rooke  (Svis- 
lando)  kiel  kasisto  kaj  Jesŭs  de  las 
Heras  (Hispanio)  kiel  redaktoro. 

Mi  nomiĝas  Christian  Riviere,  loĝas 
en  Francio,  kaj  esperantistiĝis  en 
1991.  Mi  longe  estis  senreligiulo,  eĉ 
eksterreligiulo.  Nu  simple  ĉar  religio 
estas  por  mi  tute  stranga  kaj  nenatura 
ideo,  mi  ne  pripensis  pli  la  aferon.  Tio 
signifas  ke  religion  mi  simple  ignoris, 


kaj  mi  ne  mensogos  dirante  ke  mi  foje 
eĉ  sukcesis  forgesi  ke  ĝi  ekzistas.  Mi 
devas  aldoni  ke  mi  loĝas  en  unu  el 
tiuj  relative  malmultaj  landoj  kie 
religiemo  aŭ  senkredemo  estas  io  ab- 
solute  privata,  kiu  ne  rajtas  implikiĝi 
en  publikajn  aferojn  (instruado, 
politiko,  publikaj  servoj,  afiŝado,...) 
Krome  religiaj  agadoj  normale  ne 
povas  esti  financataj  per  publika 
mono. 

Mi  elreviĝis  kaj  ekkonsciis  ke  religio 
povas  ne  resti  eteme  sendanĝera  antaŭ 
kelkaj  jaroj.  Unue,  mi  konstatis  ke 
konstmado  de  Eŭropa  Super-instanco 
povas  esti  grava  danĝero  por  nia  laikaj 
situacio  kaj  principoj.  Due,  nia  nova 
franca  registaro  pli  kaj  pli  ofte  atakas 
kaj  limigas  tiujn  principojn.  Ni  notu 
ke  ne  maloftas  landoj  kie  nunaj 
registaroj  fariĝas  komplicoj  de  re- 
ligioj,  aŭ  simple  uzas  ilin  por  regi. 
Trie,  evidentiĝis  ke  religio  povas  esti 
serioza  kaŭzo  aŭ  preteksto  por  pro- 
voki  militojn.  Kvare,  okaze  de  miaj 
unuaj  UK-oj,  antaŭ  deko  da  jaroj,  mi 
trovis  sintrudemaj  kaj  foje  sens- 
krupulaj  la  intervenon  kaj  pro- 
zelitismon  de  kelkaj  religiaj  grupoj. 
Mi  demandis  min  ĉu  la  esperantista 
movado  ne  povus  inspiriĝi  de  pli 
laikaj  principoj.  Kelkaj  fŭroraĵoj  de 
la  esperantlingvaj  eldonaĵoj  (libroj, 
ĵumaloj)  povas  esti  ie-tie  ofendaj,  eĉ 
se  ne  konscie  aŭ  ne  malbonintence. 
Fine,  sub  preteksto  de  literaturo,  la 
temo  religio  tiom  abundas  en  kelkaj 
revuoj,  ke  digestado  estas  foje  do- 

loriga.  Tial  mi  nun  sentas  la  bezonon  ne 
resti  plu  tro  neŭtrala,  kaj  mi  opinias  ke 
nepre  utilas  regula  apero  de  nia  revuo  por 
kontraŭi  tiujn  tendencojn,  kaj  prezenti  nian 
vidpunkton  kadre  de  la  esperantlingva 
komunumo. 

Estas  bona  kaj  pli  simpla  afero  ke  ni 
revenis  al  tradicia  funkciado  kun  jara 
kotizo  ekde  2010.  Tiuj  kiuj  deziras 
membriĝi  por  2010  povas  tion  fari  de  nun 
(kosto  de  la  kotizo:  15  eŭroj).  Kom- 
preneble  tiuj  kiuj  pagis  dum  la  UK  ne 
bezonas  repagi. 

Mi  deziras  aldoni  ke  agado  de  asocio  ne 
estu  limigita  je  eldonado  de  revuo,  eĉ  se 
de  du  numeroj  jare,  kaj  je  debato  kaj  budo 
dum  la  kongreso.  Estus  pozitiva  evoluo 
se  ATEO  povus,  kiam  okazo  prezentiĝas, 
interveni  en  neesperantistaj  manifestacioj, 
publikaj  kaj  politikaj  kunvenoj,  debatoj 
k.s.  kaj  tiel  montri  ke  Esperanto  ekzistas. 
Mi  efektive  konstatis  ke  vera  ponto-lingvo 
facile  uzebla,  mankas  al  tiuj  kiuj  volas 
debati  pri  tiuj  subtilaj  temoj  kiuj  rilatas  al 
la  penso,  filozofio  aŭ  vivostilo. 

Mi  adresas  specialan  dankon  al  Pola  Ra- 
dio,  kiu  menciis  nian  bultenon  en  siaj 
elsendoj. 


'Ft?esko-$onet©j 
al  Cbi?istian  $. 

de  *?iei*te 

'Kalvtuivt  “T^aioetatf 

1 

La  maskon  donu!  Se  mi  ĝin  surmetas, 
mi  ŝajnos  trampo,  por  ke  ĉi  friponaj, 
per  mask'  parada  pompe  fanfaronaj, 
ne  kredu,  ke  kun  ili  mi  societas. 
Fivortojn  donu,  kiujn  mi  ripetas 
kun  manieroj  krudaj,  vulgartonaj! 

For  de  mi  spritoj,  per  sparkad'  imponaj, 
per  kiuj  teda  grego  nun  koketas! 
Tia  dancos  mi  tra  Igranda  maskerado. 
Kav'liroj,  reĝoj,  monaĥar'  min  zonas, 
salutas  arleken',  nur  kelkaj  konas. 
Ĉiuj  Ĉi  batas  min  per  ligna  spado. 

Jen  ŝerco!  Ĉar,  se  I'  maskon  mi  deŝirus, 
Ĉi  penduminda  band'  ekmute  mirus. 

2 

Mi  ridas  dandojn,  kiuj  stulte  staras 
min  algapante  kun  la  ŝafvizaĝo, 
mi  ridas  vulpojn,  kiuj  kun  ruzaĉo 
malica  min  prisnufas  kai  priflaras, 
simiojn  doktajn,  kiuj  sin  fanfaras 
blovŝvele  juĝistar'  de  sprif  kaj  saĝo, 
krimulojn,  kiuj  kaŝe,  sen  kuraĝo, 
venenajn  sagojn  kontraŭ  mi  preparas. 
Ĉar,  se  la  belajn  aĵojn  de  I'  feliĉo 
rompis  la  Sorto  kaj,  post  frakasiĝo, 
ĉe  I'  piedoj  ili  kuŝas,  kaj  la  koro 
en  mia  korpo  iam  ŝirita  estas, 
ŝirita,  dispikita—  por  mi  restas 
ankoraŭ  bela,  tranĉa  ridsonoro. 

Setĥe: 


Pri  tio  okazinta  dum  la  lasta  kongreso 
mem,  raportas  Anna  Lowenstein  en  ĉi  tiu 
numero.  Dankon  al  ĉiuj  kiuj  sendis  siajn 
kontribuojn. 

Bonan  legadon  de  la  naŭa  numero  de  nia 
revuo. 


&kiiŭtieui.  ^.iviesie 


e&cte  ta  cte  freitte. 


Heine 

flTEO  dum  la  UK  en  Bjalistoko 


Dum  la  Universala  Kongreso  en 
Bjalistoko,  ATEO  aperis  tri  fojojn 
antaŭ  la  publiko.  La  unua  okazo  estis 
la  Movada  Foiro.  Por  kapti  la  atenton 
de  la  preterpasantoj,  ni  aperigis  jenan 
sloganon  sur  la  tablo:  verŝajne  ne 
EKZISTAS  DIO  -  DO,  SENSTREĈIĜU  KAJ  ĜUU 
VIAN  VIVON! 

Tiu  estis  la  slogano,  kiu  aperis  en 
Britujo  sur  la  “ateis- 
maj  aŭtobusoj”,  kiu 
poste  estis  transpre- 
nita  en  pluraj  urboj  tra 
la  mondo. 

Pluraj  homoj  ridis, 
vidante  la  sloganon, 
kaj  haltis  por  diskuti 
ĝinkun  ni.  (Aparte  in- 
teresa  kaj  diskutiga 
estas  la  vorto  ver- 
ŝajne.)  Kelkaj  estis 
ofenditaj,  kaj  multaj 
rapide  preterpasis- 
ŝajne  ili  ne  volis  esti 
vidataj  ĉe  la  ateisma 
tablo. 

Krom  la  slogano  ni  montris  la  novan 
numeron  (n-ron  8)  de  nia  bulteno,  kaj 
ankaŭ  la  libreton  ĵus  tradukitan  de 
Christian  Riviere:  La  dek  du  pruvoj 
pri  neekzisto  de  Dio  de  Sebastien 
Faure. 

Mardon  la  28an  de  julio  okazis  la 
administra  kunveno.  Ceestis  dudeko 
da  homoj,  inkluzive  de  kelkaj  ne- 


ateistoj,  kiuj  venis  pro  scivolo.  Ni  uzis 
la  okazon  ĉefe  por  anonci  la  nomon 
de  nia  nova  prezidanto,  Christian 
Riviere  el  Francujo.  Multajn  dankojn 
al  Claude  Nourmont,  kiu  prezidis  la 
asocion  de  kiam  ĝi  refondiĝis  antaŭ 
kelkaj  jaroj ! 

De  longa  tempo  mankas  al  la  aso- 
cio  sekretario,  do  mi  mem  nun 
akceptis  tiun  pos- 
tenon.  Restas  Je- 
suo  de  las  Heras 
kiel  redaktoro  kaj 
Dieter  Rooke  ki- 
el  kasisto. 

Dum  la  kunve- 
no  estis  diskuto 
pri  la  situacio  de 
la  revuo  kaj  la 
kotizoj.  Car  de- 
longe  la  revuo 
aperas  neregule, 
oni  iam  anoncis, 
ke  la  15-eŭra  ko- 
tizo  validos  por 
du  numeroj  anstataŭ  por  fiksita  pe- 
riodo.  La  nova  prezidanto  deziras 
reveni  al  situacio,  laŭ  kiu  la  kotizo  va- 
lidas  por  unu  jaro;  tio  aliflanke 
signifas,  ke  la  revuo  nepre  devas  aperi 
regule.  Pluraj  homoj  atentigis,  ke  15 
eŭroj  estas  tro  altakotizo,  se  larevuo 
aperas  nur  unu  fojon  jare;  laŭ  ili,  ĝi 
devus  aperi  almenaŭ  du  fojojn  jare. 
(Cetere,  la  asocio  havas  aliajn  els- 
pezojnkrom  eldonado  kaj  ekspedado 


1  y  •  <3  * 

de  la  revuo;  temas  pri  ĉiujara  kotizo 
al  UEAkiel  aliĝinta  Faka  Asocio  kaj 
luado  de  salonoj  dum  kongresoj.  Tial 
ĝi  efektive  bezonas  ricevi  ĉiujaran 
kotizon  de  siaj  membroj.) 

Krome  Maria  Merla  kaj  Detlef 
Haussner  el  Germanujo  informis  pri 
Esperanta  traduko  de  ateisma  infan- 
libro  por  infanoj:  Kie  ni  povas  trovi 
Dion?  demandis  la  eta  porkido  de 
Michael  Schmidt-Salomon.  Tiu  libro 
temas  pri  porketo  kaj  erinaco,  kiuj 
serĉas  Dion  en  diversreligiaj  preĝejoj. 
Ili  renkontas  episkopon,  rabenon  kaj 
muftion,  kiuj  tamen  ne  sukcesas 
konvinki  ilin,  ke  ili  vere  bezonas 
Dion.  La  libro  vekis  polemikojn,  kiam 
ĝi  aperis  en  la  germana.  Iuj  opinias, 
ke  ĝia  senkaŝa  kritikado  pri  religioj 
estas  tro  dogma  por  taŭgi  al  infanoj  ‘. 
Krome,  multaj  homoj  trovas  la 
ilustraĵojn  ofendaj  pro  la  karikaturaj 
prezentoj  de  la  tri  religiaj  gvidantoj. 
Esperantistoj  baldaŭ  havos  eblecon 
mem  decidi,  kiam  la  libro  aperos  en 
Esperanto. 

La  publika  kunveno  de  ATEO 
okazis  ĵaŭdon,  la  30an  de  julio,  kun 
ĉeesto  de  proksimume  40  kongre- 
sanoj.  La  temo  estis:  “Altrudo  de 
religio  en  la  publikan  vivon”.  Kon- 
tribuantoj  estis:  Yves  Bellefeuille  pri 
la  situacio  en  Kanado,  Nikolaj  Guds- 
kov  kaj  Valentin  Seguru  pri  Rusujo, 
Jehoŝuo  Tilleman  pri  Israelo,  Igaraŝi 

'Noto  de  redaktoro:  mi  tie  konstatigis,  ke  tamen,  malpli 
dogma  ol  tiuj  religioj,  kiuj  minacas  per  infero  poreterne  al 
infanoj,  se  ili  ne  kredas  tion,  kion  ili  postulas,  kio  estas  pli 
grava  ol  minaco  de  morto. 


Takeo  pri  Japanujo,  kaj  Michael 
Sedgley  pri  Usono.  Pluraj  el  iliaj 
kontribuoj  pri  tiu  temo  aperas  en  ĉi 
tiu  numero  de  la  revuo.  Legantoj  es- 
tas  invitataj  daŭrigi  la  diskuton  per 
pliaj  leteroj  kaj  artikoloj. 


w 


Prezidinto 
Nourmont  prezidas 


ATEO 


Paĝo  5 


Novembro 


2009 


Vojaĝo  cn  \a  menson  dc  \a  Kosma  Kncinto 


Ekde  pluraj  jardekoj  astrofizikistoj 
atribuas  la  ekeston  de  nia  universo  al  la 
Pra-Eksplodo  (sprite  akronimata  “PE- 
KO”  de  esperantista  astrofizikisto  Amri 
Wandel' ).  Pruvoj  ke  ja  okazis  tiu  feno- 
meno,  ĉiam  pli  multiĝas  ekde  la  unua 
granda  konfirmo  de  usonaj  scientistoj 
Penzias  kaj  Wilson  en  1965  -  la  usonaj 
satelitoj  COBE  en  1992  kaj  WMAP  en 
2003  plu  konfirmis  ĝin.  Nu,  por  multaj 
di-kredantoj,  la  PEKO  mem  estas  pruvo 
de  io  alia,  io  eĉ  pli  grandioza:  la  ekzisto 
de  Kosma  Kreinto.  Por  ili,  la  Geneza 
rakonto  estas  respeguliĝo  de  la  PEKO: 
“En  la  komenco  Dio  kreis  la  ĉielon...” 
Tuja,  ege  grava  rezulto  de  la  PEKO  estis 
la  fiksiĝo  de  aro  da  konstantoj,  t.e. 
fundamentaj  proporcioj,  laŭ  kiuj  nia  uni- 
verso  estas  konstruita.  Eta  ŝanĝo  en  la 
valoro  de  iu  ajn  el  tiuj  konstantoj 
malebligus  la  ekziston  de  tia  universo, 
kian  ni  konas  -  kaj  ĉian  vivon  en  ĝi. 
Ekzemple,  la  universo  povus  esti  kolap- 
sinta  antaŭ  formiĝado  de  steloj.  Tio  por 
diversaj  scienc-atentaj  teologoj  kaj  aliaj 
kleraj  di-kredantoj  estas  klara  pluapruvo: 
laŭ  ili,  la  Kosma  Krcinto  mem  precize 
agordigis  la  konstantojn. 

Sed  tiaj  asertoj  de  di-kredantoj  estigas 
plurajn  fundamentajn  demandojn.  Kiel 
precize  la  Kosma  Kreinto  startigis  la 
kread-procezon  kaj  fiksis  la  konstantojn, 
kiuj  formis  la  universon?  Se  oni  asertas, 
ke  X  estas  la  kaŭzo  de  Y,  oni  tiam  devas 
montri,  aŭ  almenaŭ  hipotezi  kiel  X  kaŭzis 
Y,  alie  ni  rajtas  dubi,  ĉu  fakte  X  estas  la 
kaŭzo,  kaj  plue  ĉu  X  eĉ  ekzistas.  Kia- 
maniere  la  K.K.  kreis  la  komencan  mikro- 
embrian  universon,  kiu  ekŝvelis  tiom 


subite  kaj  vaste?  Di-kredantoj  provas 
“klarigi”  tiajn  aferojn,  asertante  simple 
ke  la  K.K.  efektivigis  ĉiujn  el  la  diversaj 
paŝoj  priskribitaj  per  la  modema  teorio 
de  kosma  ŝvelo.  Ekzemple,  ili  povus  diri, 
ke  li  fiksis  la  konstantojn  post  apartigi  la 
kvar  fundamentajn  fortojn  (gravito,  ktp). 
Sed,  atribuante  tiujn  eventojn  al  li,  ili  sim- 
ple  rajdas  sur  la  dorson  de  tio,  kion 
astrofiziko  lemis  kaj  teoriis.  Kaj  ankoraŭ, 
ili  ne  klarigas  kiel  la  K.K.  fakte  faris  ĉion 
ĉi  -  ĉar  ili  tute  ne  havas  iun  ajn  ideon  pri 
tio.  lli  verdire  simple  antaŭsupozas  lian 
ekziston. 

Leviĝas  pli  ĝenerala  demando:  Se  la 
Kosma  Kreinto  ekzistas  ekster  la  regno 
de  la  fizika  mondo,  kiel  transcenda  estaĵo, 
kiamaniere  li  kreis  la  fizikan  mondon? 
Plue,  kiamaniere  iu  ajn  estaĵo,  super- 
natura  aŭ  ne,  povas  krei  energion  ex  nihilo 
(t.e.  el  nenio)?  Cu  la  K.K.  povis  simple 
per  sia  volo  ekzistigi  ĝin?  Tiu  demando 
povas  esti  starigita  pri  iu  ajn  el  liaj 
supozataj  agoj  en  la  fizika  mondo.  Se  la 
respondo  estas  jes,  tio  tamen  lasas 
nesolvita  la  demandon,  kiel  li  povas 
efektivigi  tiajn  atingojn  sole  per  volforto? 

Sed,  bedaŭrinde  por  la  di-kredantoj,  kiuj 
ne  povas  imagi  universon  sen  Kosma 
Kreinto  kaj  ĉiopova  patreca  reganto,  la 
problemoj  ne  finiĝas  ĉe  la  ĉi-supraj 
demandoj.  Estas  tempo  rigardi  en  la 
menson  de  la  K.K.  kaj  konsideri  kion 
kuntrenas  konceptado  de  universo. 
Kompreneble  mi  faras  la  supozon  ke  la 
K.K.,  estante  la  plej  supera  inteligento  kiu 
regas  la  universon,  havas  menson  aŭ  eble 
estas  menso  -  kaj  menso  havanta  vas- 
tegan  kapaciton.  Porkonceptikaj  dezajni 


Paĝo  6 


ATEO 


2009 


Novembro 


universon,  oni  devas  pensi,  kaj  por  pensi 
oni  bezonas  menson  aŭ  bezonas  esti 
menso.  Kutime  oni  supozas  ke  la  K.K., 
kiel  transcenda,  supernatura  estaĵo, 
ekzistas  ekster  spaco  kaj  tempo,  spac- 
tempo  estante  trajto  de  nia  fizika  mondo 
kreita  de  li  per  la  PEKO.  Sed. . .  kiel  la 
K.K.  povas  pensi  se  li  estas  ekstertempa? 
Sen  tempo,  povas  ekzisti  nek  komenco 
nek  fino  de  pensad-  kaj  kread-procezo, 
sekve  neniu  penso  aŭ  kreado  povas  esti 
komencita  aŭ  finita.  Krome,  kiel  li  povis 
efektivigi  lian  kosman  kreadon?  Li  devus 
esti  la  kaŭzo  kaj  la  universo  la  efiko  - 
sed  la  kaŭzefiko-sinsekvo  necesigas 
tempon.  Kaj  se  li  estas  jam  parto  de  spac- 
tempo,  li  ne  povis  krei  ĝin! 

Troviĝas  plua  problemo  rilate  la  menson 
de  la  Kosma  Kreinto.  Laŭ  la  anglalingva 
Katolika  Enciklopedio,  la  Kreinto  estas 
ĉiel  senlima.  Sufiĉe  strange,  tiu  senlimeco 
ne  inkluzivas  spacan  kaj  tempan  dimen- 
siojn,  ĉar  li  ekzistas  ekster  spac-tempo. 
Sed  ja  estas  vojo  laŭ  kiu  li  povas  enŝteliĝi: 
li  estas  konsiderata  ankaŭ  “ĉieesta”,  kaj 
agas  libere  ene  de  spaco  kaj  tempo.  La 
senlimeco  de  la  K.K.,  speciale  lia  ĉioscio 
kaj  lia  ĉieesto,  necesigas  senliman 
menson.  Sed  ĉu  senfina  menso  povas 
pensi?  Cu  senfina  menso  povas  funkcii 
kiel  unu  integra  ento  aŭ  organismo  kun 
aŭ  centra  nabo  aŭ  malcentrigita  inter- 
retaĵo?  Mi  dubas,  aparte  de  demando,  ĉu 
menso  povas  ekzisti  sen  ia  fizika  cerbo. 
Senlima  “menso”  povus  enhavi  senliman 
nombron  da  aŭtonomaj  limhavaj  entoj, 
sed  tiukaze  ni  ne  plu  parolus  pri  unu  in- 
tegra  ento.  La  enciklopedio  enlistigas  la 
unuecon  de  la  Kosma  Kreinto  kiel  lian 
duan  plej  gravan  trajton  post  senlimeco. 


Por  ĉiuj  monoteismaj  religioj,  ekzistas 
nur  unu  tia  estaĵo. 

Kaj  la  problemo  de  senlima  menso  es- 
tas  parto  de  eĉ  pli  granda  problemo:  ĉu 
senlima  estaĵo  povas  entute  ekzisti?  Kiel 
usona  filozofo  GeorgeH.Smith  observas, 
“Esti  signifas  esti  io. .  .kaj  esti  io  signifas 
esti  io  specifa”.2  Sed  specifi  ecojn  de  iu 
estaĵo  signifas  ke  oni  limigas  tiun  estaĵon, 
tial  oni  atribuas  al  la  K.K.  “senlimajn 
ecojn”:  ĉieesto,  ĉioscio,  ĉiopovo,  ktp. 
Lakte,  religiaj  aŭtoritatuloj  kaj  teologoj 
priskribas  la  K.K.  nekredeble  detale. 
Tamen,  oni  scivolas  kiel  ili  scias  ion  ajn 
pri  supozata  estaĵo  kies  ecoj,  inkluzive 
la  eco  de  ekzisto,  ne  povas  esti  malkovrita 
per  iuj  ajn  rimedoj  konataj  de  la  homaro. 
Ne,  ili  ne  povas  malkovri  science,  do  ili 
simple  postulatas  kaj  falsas.  Kaj  even- 
tuale,  ili  uzas  la  eskapilon  postulati 
nekoneblon  kaj  nepenetreblon.  Mem- 
kontraŭdiroj  abundas  en  la  priskriboj  de 
la  Kosma  Kreinto  kaj  ja  estas  la  ĉefa  tasko 
de  teologoj  fari  sian  plejon  solvi  ilin  per 
komplikaĉaj  intelektaj  manovroj.  Nura 
ekrigardo  tra  la  artikolo  en  la  Katolika 
Enciklopedio  pri  “La  naturo  kaj  ecoj  de 
Dio”  transdonas  ian  guston  de  tiuj  ĉi 
teologiaj  akrobataĵoj.3 

Eine,  mi  venas  al  ankoraŭ  unu  funda- 
menta  demando,  eble  la  plej  grava  de- 
mando  rilate  la  temon  de  tiu  ĉi  artikolo. 
Por  preciz-agordigi  la  univers-  kaj  viv- 
ebligajn  konstantojn,  kaj  ĝenerale,  por 
koncepti  kaj  krei  nian  universon  kaj 
inteligentan  vivon  sur  nia  planedo, 
grandega  kvanto  da  scio  estis  bezonata. 
Nemezureble  pli  granda  kvanto  ol  tio 
posedata  entute  de  ĉiuj  fizikistoj,  mate- 
matikistoj,  kemiistoj,  genetikistoj  kaj 
biologoj  en  la  mondo.  De  kie  akiris  la 

Kosma  Kreinto  tiun  ĉi scion?  Cu  ekzistas 
universitato  por  kosmaj  kreantoj?  La  cen- 
tra  argumento  de  Richard  Davvkins 
kontraŭ  la  ekzisto  de  Kosma  Kreinto  en 
sia  nun  fama  libro  “La  Iluzio  pri  Dio” 
estas  ke  io  tiom  kompleksa  kiel  la  uni- 
verso,  povus  esti  imagita  nur  fare  de  io 
eĉ  pli  kompleksa,  sed  komplekseco  povas 
ekesti  nur  per  evolua  procezo.  Jes,  la  K.K. 
devus  esti  nekredeble  kompleksa,  sed  mi 
argumentus,  ke  tiu  ĉi  komplekseco 
konsistas  ĉefe  el  la  vastega  scio,  kiun  li 
devus  posedi.  Jen  ni  troviĝas  en  senelira 
punkto. 

Cu  la  K.K.  ĉiam  posedis  tiun  ĉi  scion? 
Tio  certe  ŝajnas  esti  korolario  de  ĉioscio, 
unu  el  la  ĉefaj  ecoj  de  la  Kosma  Kreinto. 
(Ni  vere  devas  admiri  la  Katolikan 
Eklezion  kaj  multajn  aliajn  religiajn 
aŭtoritatulojn  tial  ke  ili  scias  tiom  multe 
pri  li,  inkluzive  la  fakton  ke  li  scias  ĉion!) 
Sed,  kion  signifas  “ĉiam”  rilate  ekster- 
tempan  estaĵon?  Kaj  mi  scivolas:  lcion 
faris  la  K.K.  antaŭ  ol  li  komencis  plani 
la  universon?  Tio  supozigas,  kom- 
preneble  ke  “antaŭ”  havas  iun  signifon 
en  situacio  de  ekstertempeco.  Nu,  se  la 
K.K.  estis  ĉiam  “ĉioscia”,  ĉu  li  fakte  devis 
okupiĝi  pri  procezo  de  pensado  kaj 
dezajno  por  krei  la  universon  kaj  ĉiujn 
ĝiajn  elementojn  ĝis  la  plej  etaj  partikloj, 
kiel  kvarkoj  kaj  leptonoj?  Cu  eble  la 
kompleta  koncepto,  inkluzive  la  precizajn 
detalojn  de  la  partikloj  de  fiziko,  jam  estis 
parto  de  lia  ĉioscio?  Se  jes,  ĉu  ni  eĉ  rajtas 
diri,  ke  li  konceptis  la  universon?  Eble 
kreado  de  la  universo  estis  simple  esenca 
al  li,  same  kiel  araneo  instinkte  teksas 
reton. 

Senkonsidere  ĉu  la  Kosma  Kreinto  es- 
tas  transcenda  kosma  araneo  aŭ  la  plene 


memkonscia  transcenda  inteligenta  estaĵo 
de  Kristanismo  kaj  aliaj  religioj,  la 
problemo  pri  kiel  li  akiris  sian  scion  -  aŭ 
eble  la  jam  pretan  genetikan  progra- 
mitecon,  kiun  li  aranee  efektivigis  -  es- 
tas  nesolvebla,  kiel  same  la  demando  pri 
lia  deveno  mem,  krom  fali  en  senfinan 
regresadon  de  kaŭzo-efiko.  Por  eviti  tian 
regreson,  oni  devas  argumenti,  ke  la 
kompleksega  scio  bezonata  por  krei 
universon  estis  kaj  estas  esenca  al  la  K.K. 
Tio  ĉi,  tamen,  estas  intelekta  nigra  truo. 
Estas  multe  pli  probable  ke  komplekseco, 
ordo,  kaj  evoluo  estas  esencaj  al  la  uni- 
verso  mem.  Dum  “dezajniteco”  povas 
esti  esenca  al  la  natura  regno,  la  scio 
bezonata  por  trudi  aŭ  realigi  tiun  ĉi 
dezajniteco  el  ekstere  ne  povas  esti 
esenca.  Mi  kredas,  ke  tio  estas  neebla.  Kaj 
postulati  ĉiopovon  ne  estas  solvo,  ĉar  eĉ 
ĉiopova  K.K.  ne  povas  ex  nihilo  krei  sian 
propran  esencan,  eternan,  kaj  ĉio- 
ampleksan  scion.  Denove,  tio  estas 
neebla. 

'Tlcfejoŭĥ  "Du&e  (Poliaitda) 

1  David  Galadi-Enriquez  kaj  Amri 

Wandel,  La  Kosmo  kaj  ni,  Flandra 
Esperanto-Ligo,  Antverpeno,  2005, 

p.  186 

2  George  H.  Srnith,  Atheism:  The  Case 

Against  God,  Prometheus  Books, 
Amherst,  NY,  1979,  p.  41. 

3  “The  Nature  and  Attributes  of  God”, 

Catholic  Encyclopedia,  reta  versio, 
http://www.catholic.org/encyclope- 
dia/view.php?id=5220 

Eklezio  kontraŭ  demokratio  en  Pollando 


Apartigo  de  ŝtato  disde  religio  estas 
konsiderata  baza  elemento  de  moderna 
demokratio-sed  bedaŭrinde  ne  en 
Pollando.  Por  la  ankoraŭ  potenca  Kato- 
lika  Eklezio,  ne  sufiĉas  efektivigi  sian 
influon  per  diservoj  kaj  predikoj  en 
preĝejoj,  nek  per  ĉe-preĝeja  instruado  de 
infanoj,  nek  per  Katolika  radio-televido 
kaj  gazetaro,  nek  per  Katolikaj  lemejoj. 
Ne  sufiĉas,  ke  90%  de  la  pola  loĝantaro 
apartenas  al  la  Katolika  Eklezio,  nek  ke 
ĉirkaŭ  duono  de  la  loĝantaro  ĉiusemajne 
ĉeestas  diservojn  katolikajn,  t.e.  la  plej 
alta  proporcio  en  Eŭropo  krom  Malto.  Cio 
ĉi  ne  sufiĉas. 

Ne,  la  Katolika  Eklezio  klopodas 
konservi  kaj  plivastigi  sian  influon  ankaŭ 
per  alia  rimedo:  la  pola  ŝtato.  Tiu  estas 
ŝtato  kiu  laŭ  sia  konstitucio  estas  neŭtrala 
pri  religio  kaj  garantias  religian  egalecon 
kaj  liberecon,  inkluzive  la  rajton  ne 
aparteni  al  iu  ajn  religio  kaj  ne  publikigi 
onian  religian  kredon  aŭ  ne-kredon.  Sed, 
ne  gravas.  La  pola  ŝtato  fakte  cedas  su- 
peran  pozicion  al  unu  religio,  unu  eklezio, 
kaj  donas  al  ĝi  privilegiojn  kaj  rimedojn 
nehaveblajn  de  aliaj  eklezioj  aŭ  asocioj 
de  nekredantoj.  Tiu  laste  nomita  grapo 
da  civitanoj,  la  senreligiuloj,  nombras 
inter  6%  kaj  8%  de  la  loĝantaro,  do 
proksimume  inter  du  kaj  tri  milionoj  da 
homoj  -  ne  bagatela  kvanto.  Sed  efektive 
tiuj  du-tri  milionoj  estas  duarangaj 
civitanoj  en  sia  propra  lando. 

Konkordato  kontraŭ-konstitucia 

La  formala  fundamento  de  tiu  pozicio 
de  supereco  estas  la  Konkordato  inter 
Vatikano  kaj  la  Pola  Respubliko,  subs- 
kribita  en  1993  kaj  aprobita  de  Parlamen- 


to  en  1998.  Kaj  la  maniero  aprobi  la 
Konkordaton  kaj  la  enhavo  de  tiu  doku- 
mento  kontraŭas  la  Konstitucion  (alpre- 
nitan  en  1997).  Laŭ  ĉi-lasta,  iuj  ajn 
internaciaj  traktatoj  kiuj  devigas  Pol- 
landon  cedi  iun  parton  de  sia  suvereneco 
devas  esti  aprobita  de  ambaŭ  ĉambroj  de 
Parlamento  per  du-triona  majoritato. 
Tamen,  la  Konkordato,  kiu  ja  estas 
internacia  traktato  postulanta  cedon 
iugradan  de  suvereneco,  estis  aprobita  de 
simpla  majoritato.  Enhave,  troviĝas 
pluraj  breĉoj  de  la  Konstitucio,  ekzemple 
la  devigo  instrui  religion  (fakte  Katolikan 
religion)  en  publikaj  lernejoj,  kion  mi 
traktos  ĉi-sekve,  kaj  la  devigo  al  la  ŝtato 
financi  edukadon  de  katolikaj  teologoj. 
Eble  plej  rimarkinde  estas  ke  la  Kon- 
kordato  ne  devigas  la  Eklezion  obei  la 
Konstitucion  kaj  malpermesas  al  la  Par- 
lamento  retiri  iujn  gravajn  leĝajn  ekle- 
ziajn  privilegiojn,  precipe  financajn,  sen 
la  konsento  de  la  Eklezio  mem. 

Sed  la  nura  fakto,  ke  ekzistas  Kon- 
kordato,  speciala  traktato  kun  unu 
eklezio,  estas  diskriminacia  kaj  kontraŭ- 
konstitucia;  laŭ  la  Konstitucio,  eklezioj 
kaj  aliaj  religiaj  asocioj  estas  egal-rajtaj 
kaj  la  ŝtato  devas  esti  senpartia  en  aferoj 
religiaj  kaj  mondrigardaj .  Tamen  men- 
ciindas,  ke  la  Konkordato  mem  influis  la 
verkadon  de  la  Konstitucio,  kiu  sekve  ne 
postulas  apartigon  de  ŝtato  disde  religio 
kaj  entenas  diversajn  privilegiojn  por  la 
Eklezio  -  do  iasence  partoj  de  la  Kons- 
titucio  kontraŭstaras  unu  la  alian.  Krome, 
troviĝas  multaj  privilegioj  en  la  pola 
leĝaro,  plimulto  el  tiuj  ekzistis  jam  antaŭ 
la  subskribo  de  la  Konkordato. 


ATEO 


Paĝo  9 


Novembro 


2009 


Katolikismo  altrudita  en  publikaj 
lernejoj 

Kvankam  la  Konstitucio  garantias 
egalrajtecon  de  religioj  kaj  liberecon  de 
kredo,  kaj  malpermesas  al  la  ŝtato  devigi 
iun  publikigi  sian  kredaron  aŭ  devigi 
partoprenon  en  religiaj  praktikoj,  ĉiu 
lernejo  (ekde  elementa  nivelo)  devas 
okazigi  instruadon  de  religio,  de  Katolika 
religio  -  se  almenaŭ  sep  lemantoj  aliĝas 
al  la  kurso  (kun  konsento  aŭ  pro  volo  de 
liaj  gepatroj),  kvanto  ĉiam  facile  atin- 
gebla.  Tiu  instruado  devas  esti  realigita 
fare  de  homoj  aprobitaj  de  la  Eklezio, 
efektive  katolikaj  pastroj,  kaj  la  enhavo 
de  la  instruado  ankaŭ  bezonas  la  aprobon 
de  la  Eklezio.  Kiu  pagas  la  instruistojn- 
pastrojn  por  instrui  kaj  ensemi  katolikan 
doktrinon?  Kompreneble  la  ŝtato!  Parto- 
preno  de  lemejanoj  en  religio-kursoj  ne 
estas  deviga,  tamen  en  realeco  ĉirkaŭ 
90%  da  lernejanoj  partoprenas,  ĉefe  pro 
la  socia  premo.  Nepartopreno  ofte 
rezultigas  izoladon  kaj  elgrupigon,  ne  nur 
de  la  koncema  lemejano  sed  ankaŭ  de  ties 
familio.  Sed  krom  tia  socia  premo,  ankaŭ 
ekzistas  instigilo:  sekve  de  decido  de  la 
antaŭa,  tre  katolikema  registaro,  la  notoj 
ricevitaj  en  religio-kursoj  estas  enkal- 
kulitaj  en  la  ĝenerala  not-averaĝo  -  kaj 
plej  ofte  la  instruistoj-pastroj  disdonas  la 
plej  altajn  notojn  (“5”  aŭ  “6”).  Nu,  ja  tre 
bona  instigilo  por  partopreni !  Menciindas 
ankaŭ  ke  la  religio-kursoj  okazas  ne  la 
unuaj  aŭ  lastaj  en  la  lerneja  tago,  kio 
signifas,  ke  lemejanoj  ne  aliĝintaj  devas 
sidi  en  koridoro  aŭ  alie  sin  okupi  dum  la 
klas-horo. 

Ekzistas  ebleco  por  lernantoj  en  iu 
lernejo  elekti  etikon  anstataŭ  religion, 
denove  se  almenaŭ  sep  lernantoj  sin 


anoncas.  Tamen,  eĉ  se  iu  kuraĝas  elekti 
etikon,  mankas  miloj  da  instruistoj  de 
etiko,  tiel  ke  fakte  dum  religio  estas 
instmata  en  pli  ol  27000  lernejoj,  etiko 
estas  proponata  nur  en  ĉirkaŭ  500 
lemejoj!  (Kompreneble  estas  demando: 
Kia  etiko?  Ja  ekzistas  diverseco  de  etikaj 
sistemoj.)  Sed,  malgraŭ  tio,  ekde  la 
lemej-jaro  komenciĝanta  en  aŭtuno  de 
2009,  estos  devige  elekti  aŭ  religion  aŭ 
etikon.  Kion  tio  signifas?  Fakte,  pligran- 
diĝon  de  la  potenco  de  la  Eklezio  kiu,  pro 
manko  de  etiko-instruistoj,  mem  provizos 
ilin  -  pastroj  instruos  ankaŭ  etikon  kie 
ne  troviĝas  etiko-instruistoj !  Bele,  ĉu  ne? 
Estas  memkompreneble,  ke  se  iu  publika 
lernejo  organizas  religio-klasojn,  tiuj 
klasoj  estu pri  religio  kaj  religioj,  kaj  estu 
religie  neŭtralaj.  Ideale,  en  tiaj  klasoj  oni 
ankaŭ  pridiskutu  la  ekziston-neekziston 
de  Dio  kaj  la  (kutime  nepruvitajn) 
asertojn  de  diversaj  religioj  -  oni  igu 
lemejanojn  pensi  kaj  analizi  sendepende 
kaj  kritike.  Sed  ne,  en  Pollando  temas 
ekskluzive  pri  senkritika,  senanaliza 
endoktrinigo  de  lernantoj  favore  al  unu 
specifa  religio.  Tio  ja  estas  tute  kontraŭ- 
demokratia  kaj  malakceptinda. 

Katolikismo  altrudita  en  virinaj  korpoj 

Jam  en  1993,  sub  la  premo  de  la 
Katolika  Eklezio,  Pollando  alprenis  unu 
el  la  plej  striktaj  kontraŭ-abortaj  leĝoj  en 
Eŭropo.  Aborto  estas  malpermesata  krom 
se  la  vivo  de  la  virino  estas  endanĝerigita 
de  la  nasko,  se  la  gravediĝo  rezultis  el 
krimo,  aŭ  se  la  feto  estas  misformita. 
Nesurprize,  tiu  ĉi  malpermeso  instigis  la 
fenomenon  de  “aborto-turismo”:  miloj  da 
polinoj  ĉiujare  veturas  al  najbaraj  landoj, 
ĉefe  preter  la  orienta  landlimo,  por  havi 
abortojn.  Krome  okazas  almenaŭ 

mem. 

Nu,  lastatempe,  la  Eklezio  decidis,  ke 
ne  sufiĉas  kontraŭstari  aborton  kaj  lanĉis 
kampanjon  kontraŭ  envitra  fekundigo, 
subtenata  kiel  ĉiam  de  diversaj  deks- 
tremaj  partioj.  Laŭ  la  Eklezio,  envitra 
fekundigo  estas  formo  de  aborto,  ĉar  ofte 
embrioj  estas  forĵetitaj  aŭ  frostigitaj  dum 
la  procezo.  Do,  pro  tio  ĝi  deziras  forigi 
de  nefekundaj  paroj  la  eblecon  havi 
proprajn  infanojn.  Aktuale,  ne  ekzistas 
leĝo  en  Pollando  reguliganta  envitran 
fekundigon.  Tial,  kelkaj  leĝ-proponoj 
estis  prezentitaj  en  la  Parlamento,  el  kiuj 
nur  unu  estas  liberala.  Unu  propono  eĉ 
punus  kuracistojn  kiuj  envitre  fekundigas, 
per  trijara  enkarcerigo!  Verŝajne  tiu 
ekstrema  propono  ne  estos  aprobita,  sed 
la  pli  konservativa  el  la  du  proponoj  de 
deputitoj  de  la  ĉefa  reganta  partio  - 
ambaŭ  diversmaniere  limigus  envitran 
fekundigon  sen  tute  malpermesi  ĝin.  Laŭ 
opini-enketo  farita  en  2008, 60%  dapoloj 
subtenas  la  rajton  al  envitra  fekundigo 
(kvankam  en  2003  eĉ  pli  subtenis,  76%, 
do  videble  la  Eklezia  kampanjo  havis 
efikon). 

Katolikismo  altrudita  en  amasinfor- 

miloj 

La  penado  de  la  Eklezio  superregadi 
socion  etendiĝas,  apenaŭ  surprize,  al  la 
amas-informilaro.  Estis  jam  ĝene,  ke  ĝis 
tiu  ĉi  jaro  (2009),  la  ŝtataj  amas-infor- 
miloj,  t.e.  publika  radio  kaj  publika 
televido,  estis  leĝe  devigataj  “respekti” 
kristanajn  valorojn.  Tio,  kiel  ni  povis 
ekspekti,  ne  kontentigis  la  Eklezion,  tial 
de  ĝiaj  samideanoj  en  la  Parlamento,  estis 
prezentita  leĝ-propono  kiu  devigus  la 
publikan  amas-informilaron  subteni 


kristanajn  valorojn.  Bedaŭrinde,  tiu  klara 
atenco  kontraŭ  la  konstituciaj  garantioj 
pri  gazetara  libereco  kaj  ŝtata  neŭtraleco 
pri  religio,  estis  aprobita  de  la  Parlamen- 
to  per  67-procenta  majoritato!  Neres- 
pondita  restas  la  demando,  kio  ĝuste  es- 
tas  “kristanaj  valoroj”  kaj  kiel  ili  dife- 
rencas  de  ne-kristanaj  valoroj .  Tamen  oni 
povas  supozi,  ke  temas  pli  precize  pri 
katolika  ideologio  kaj  mondrigardo. 

Jam  aparte  de  tiu  ĉi  altrudo,  la  Katolika 
Eklezio  disponas  pri  multe  da  influo  per 
amasinformiloj .  Ciuj  paroloj  de  la  Papo 
kaj  episkopoj  kaj  multaj  aliaj  ekleziuloj 
estas  fidele  raportataj  fare  de  la  ŝtataj  kaj 
privataj  televid-kanaloj,  sen  iu  ajn 
klopodo  prezenti  alternativajn,  kontraŭ- 
ekleziajn  vidpunktojn.  Sed  aldone, 
ekzistas  tutlanda  katolika  amasinformila 
imperio  sub  la  gvidado  de  fifama  pastro 
Tadeusz  Rydzyk  -  la  imperion  konsis- 
tigas  radio-reto  (Radio  Maryja),  televid- 
kanalo,  ĉiutaga  gazeto,  altlernejo  de 
ĵumalismo,  kaj  du  fondaĵoj.  La  Rydzyka 
imperio  ne  apartenas  al  la  Eklezio  kaj  ofte 
esprimas  pli  ekstremajn  opiniojn  (kontraŭ 
judoj,  samseksemuloj,  aliaj  landoj,  kaj  la 
Eŭropa  Unio)  ol  la  ĉef-tendenco  de  la 
Eklezio,  tamen  ĝi  estas  potenca  dis- 
vastigilo  de  katolika  propagando.  Pli  ol 
unu  miliono  da  homoj  (plejparte  mal- 
junaj)  aŭskultas  Radion  Maryja,  grupo 
kiu  ludis  gravan  rolon  en  la  venko  de  la 
antaŭa  reakcia  superkatolika  registaro  kaj 
de  la  nuna  samideologia  prezidento. 

Religi-protekta  leĝo  kontraŭ-demo- 

kratia 

La  15-an  de  aŭgusto  ĉi-jare,  la  fama 
popular-muzika  kantistino  Madonna 
koncertis  en  Varsovio.  Sed  antaŭe,  gru- 
po  de  naciismaj,  konservativaj  katolikoj 

formis  grupon  kun  la  pompe  minaca  nomo 
“Komitato  por  la  Defendo  de  la  Rredo  kaj 
Naciaj  Tradicioj”,  estis  formita  por  la  celo 
malebligi  la  koncert  on  de  Madonna.  Kial?  Ĉar 
ŝi  elektis  fari  ĝin  je  nacia  religia  festotago,  la 
Ĉieliro  de  Maria!  Eĉ  Lech  Walesa,  la 
mondfama  batalanto  por  libereco  kaj  rajtoj, 
subtenis  la  Komitaton. 

La  grupo  bazis  sian  kontraŭ-Madonnan 
kampanjon  je  Artikolo  196  de  la  Krimleĝaro, 
kiu  malpermesas  ofendi  religiajn  sentojn  de 
aliaj  homoj  per  publika  insultado  de  objekto 
de  religia  adorado,  aŭ  de  loko  destinita  por 
publikaj  ceremonioj  religiaj.  En  praktiko,  la 
leĝo  estas  foje  tre  larĝe  interpretita  por  procesi 
kontraŭ  homoj  kiuj  iel  ajn  agis  kontraŭ  la 
Eklezio  aŭ  ekleziuloj,  aŭ  simple  neintence  iel 
ajn  ofendis  religiajn  sentojn.  Feliĉe,  la 
kampanjo  kontraŭ  Madonna  ne  sukcesis.  Sed 
la  leĝojamestis  uzatakontraŭ,  ekzemple,  artaj 
ekspozicioj.  Gi  estas  konstanta  minaco  al  la 
libereco  de  esprimado  -fundamenta  por 
demokratio-  garantiata  de  la  Konstitucio. 

Rrucoj  altmditaj  kaj  aliaj  finaj  rimarkigoj 

Pollando  estas  hodiaŭ  lando  de  kiucoj:  en 
la  ĉefa  halo  de  la  Parlamento  troviĝas  kruco 
sur  la  muro  antaŭ  la  deputitaro;  en  ŝtataj 
oficejoj  kaj  institucioj  oni  foje  vidas  kmcon 
ĉe  muro,  ekz.  en  mia  loka  poŝt-oficejo;  multaj 
monumentoj  en  Pollando  konsistas  el  unu  aŭ 
pli  da  krucoj.  Kompreneble  tio  ĉi  kaj  la  supre 
menciitaj  altmdoj  de  katolikismo-kristanismo 
en  Pollando  respegulas  la  fortan  katolikecon 
de  la  plimulto  da  poloj,  kvankam  en  la  lastaj 
jardekoj  la  nombro  da  efektive  praktikantaj 
kaj  plenkredantaj  katolikoj  falas.  Tial,  la  nom- 
bro  90%  estas  iom  trompa.  Tamen  Pollando 
restas  ege  katolika  lando,  kie  katolikismo  es- 
tas  integra  parto  de  la  nacia  identeco,  kio  certe 
kuraĝigas  la  Eklezion  ekzerci  sian  influon  kaj 
potencon  malgraŭ  la  sekvoj  pri  demokratio 
kaj  libereco. 

'Kcf&paiA  "Du&e  (T^ollactda) 


Omaĝi  a\  Tnancisko 
Tennen 

Sabaton  la  28-an  de  novembro  2009 
je  la  2-a  posttagmeze. 

Ĉambron  de  la  sekulara  patroneco  - 
72,  avenuo  Felix  Faure  -  75015  Parizo 
(Francio). 

Metro-stacio:  Boucicaut/Lourmel 
Buso  62  a  42  Tramo  T3  Balard. 

Intemacia  Kolokvo  en  Parizo. 

Sub  la  patroneco  de  la  Internacia 
Humanista  kai  Sekulara  Unuiĝo 
(IHEU). 

Sub  la  prezidanteco  de  Marc  Blondel, 
prezidanto  de  la  Franca  Liber-Penso. 

Tri  ĉefaj  referaĵoj: 

Francisko  Ferrer,  pioniro  de  la  racio- 
nalisma  kaj  emancipema  lernejo  de  Pol 

Delfosse  de  la  Centro  de  Sekulara 
Agado  de  Bruselo  (Belgio). 

Franeisko  Ferrer  kaj  la  populara 
movado  en  Hispanio  de  reprezentanto  de 
la  Eŭropa  Sekularo  de  Hispanio. 

Francisko  Ferrer,  simbolo  de  la  lukto 
kontraŭ-klerikala  en  Eŭropo,  de  Jean- 
Michel  Ducomte,  prezidanto  de  la 
Franca  Ligo  de  Instruado. 

Multaj  francaj  asocioj  kaj  de  aliaj  landoj 
partoprenos  tiun  kolokvon. 

Dum  tiu  kolokvo,  mi  prelegos  pri  la 
rilatoj  inter  Charles  A.  Laisant,  Elisee 
Reclus  kaj  Francisko  Ferrer.  Ĉiuj  estis 
anarhiistoj  kaj  liberpensuloj.  Ili  jam 
defendis  esperanton  de  la  komenco  de  la 
20-a  jarcento  antaŭ  la  Unua  Kongreso  en 
Bulonjo-ĉe-Maro  en  1905. 

‘ZDamivUtftcie  Sicueacte 

ffleismo  peit  itaeia  angumentado 


Sebastien  Faure,  laŭ  la  interesa  biogra- 
fieto  fine  de  ĉi  tiu  libreto,  estis  franca 
anar?iisto,  liberpensulo,  verkisto,  kaj 
fondinto  de  libereca  lemejo  en  la  jaroj 
antaŭ  la  Unua  Mondmilito. 

En  ĉi  tiu  mallonga  kaj  facile  legebla  li- 
breto,  unue  eldonita  en  1914,  li  celas 
pmvi  per  raciaj  argumentoj,  ke  Dio  ne 
ekzistas.  Li  prenas  la  koncepton  “Dio”, 
kiel  ĝi  estas  prezentita  laŭ  la  kristana 
religio,  kaj  montras  la  malkongruojn  en 
la  prezento,  la  intemajn  kontraŭdirojn  en 
la  argumentoj  por  la  ekzisto  de  Dio. 

Konforme  kun  la  racia  aliro,  la  libro 
mem  estas  aranĝita  laŭ  tre  klara  skemo, 
kiu  estas  resumita  en  la  enkonduko.  Es- 
tas  do  facile  por  la  leganto  kompreni  la 
sinsekvon  de  la  argumentoj.  Ci  tiu  libro 
devus  plaĉi  precipe  al  legantoj,  kiuj  ĝuas 
sisteman  kaj  logikan  pensomanieron. 

La  libro  estas  malmultekosta:  nur  4 
eŭroj  plus  sendokosto.  Mendante  ses 
ekzemplerojn  oni  ricevas  rabaton  kaj  ne 
pagas  la  sendokostojn.  Do,  indas  al 
membroj  de  ATEO  mendi  ses  por  venda- 
do  ĉe  lokaj  grupoj,  naciaj  kongresoj  kaj 
simile.  Tiel  oni  helpos  diskonigi  la 
argumentojn  favore  al  ateismo. 

La  dek  du  pruvoj  pri  neekzisto  de  Dio 
de  Sebastien  Faure,  esperantigis  C. 
Riviere.  Eldonoj  Liberecanaj:  Nantes, 
2008.  (40  paĝoj) 

Mendebla  ĉe:  Christian  Riviere 

7  chemin  de  la  Viollerie 
44300  Nantes 
Francujo. 

Retadreso:  christian.riviere@laposte.fr 
l^eeettĵid  /ivttuz  ^.Swetutei»t 


Doua  libno  pni  ateismo 


«La  dek  du  pruvoj  pri  neekzisto 
deDio»  de  SebastienFaure  (1858- 
1942)  estis  unuafoje  eldonita  en 
1914,  de  la  liberecana  lernejo  «La 
Abelujo». 

Sebastien  Faure  kelkcent-foje 
prelegis  antaŭ  ĝis  tri  mil  personoj, 
eĉ  ĝis  la  kvara  matene.  Ĉeestis 
pastroj  kaj  pastoroj  kiuj  libere 
debatis.  Ateistoj  havis  neniun 
kialon  timi  porreligian  esprimon. 
La  rezulto  estis  ĉiam  nete  favora 
al  iliaj  tezoj . 

Sojle  de  nia  dudek-unuajarcento, 
dum  pluvas  atakoj  kontraŭ  la 
laikaj  principoj,  dum  floras  kreis- 
maj  doktrinoj  kaj  integrismaj 
dogmoj,  daŭre  legindas  ĉi  teksto 
de  Sebastien  Faure. 

Tradukis  kaj  eldonis  Christian 
Riviere. 

Kvardekpaĝa  /  A5-formata  / 
aĉetebla  ĉe  la  libroservo  de  UEA 
aŭ  ĉe  la  eldonisto  mem  per  simpla 
retmesaĝo. 

Jlteismo  en  Japanujo 

1.  Enkonduko 

Japanujo  estas  rigardata  plej  nereligia 
lando  en  la  mondo.  Japanoj  ne  kiel 
kristanoj  frekventas  preĝejon  regule, 
ekzemple  ĉiun  dimanĉon.  Ili  tamen 
ordinare  dungas  budhisman  bonzon  aŭ 
bonzojn  por  okazigi  religiajn  ritojn  kiam 
la  patro  mortas.  Gi  estas  preskaŭ  la  sola 
okazo  kiam  ili  konscias  pri  religio.  Aliaj 
tiaj  okazoj,  kvankam  ne  tiel  gravaj  kiel 
tiu  de  la  funebro,  estas  tiu  por  vizito  al 
ŝintoisma  templo  kiam  la  gepatroj  rive- 
rencas  la  dion  aŭ  diojn  por  sia  infano.  Tiu 
kutimo  malprosperas  de  jaro  al  jaro.  Tia- 
maniere  du  religioj  kunvivas  pace  en  la 
japana  koro.  Oni  dirus  ke  la  situacio  es- 
tas  sirnila  kiel  en  Eŭropo,  precipe  en 
Francujo,  kie  probable  estas  proporcio  de 
ateistoj  la  plej  granda  en  Eŭropo.  La 
diferenco  konsistas  en  tio  ke  ĉe 
protestantoj  la  partoprenantoj  de  la  rito 
komprenas  la  signifon  de  tio  kion  diras 
la  sacerdoto  en  la  preĝejo.  En  Japanio, 
oni  ne  scias  kion  signifas  vortoj  de 
bonzoj,  ĉar  ili  ĉantas  budhismajn  sutrojn 
en  ĉinlingva  teksto,  kiu  estas  traduko  de 
sanskrita  originalo.  Okcidentanoj  dirus  ke 
la  situacio  estas  sama  kiel  en  Japanujo 
en  tio  ke  la  katolikoj  ne  komprenas  la 
latinan  tekston  legatan  de  la  pastro,  dum 
en  la  okazo  de  protestantoj  kiuj  legas  la 
tradukon  de  la  Biblio  fare  de  Lutero,  aŭ 
se  temas  pri  intelektuloj,  ili  komprenas 
latinajn  tekstojn  legatajn,  dum  japanoj  ne 
komprenas  ĉinan  tekston  recitatan  aŭ 
legatan,  ĉar  la  ĉina  lingvo  estas 
komprenebla  nur  legate  en  literoj  pro  la 
tro  granda  diferenco  inter  la  strukturo  de 
la  du  lingvoj .  Mi  mem  ne  komprenas  la 
sutron  legatan  de  bonzoj. 


La  japanoj  observas  budhismajn  ritojn 
sed  estas  preskaŭ  indiferentaj  pri  la  religia 
enhavo  de  la  ceremonio,  ili  rigardas  ĝin 
speco  de  socia  institucio,  ne  pli.  Iuj  pensas 
ke  la  transa  mondo  ekzistas,  pli  granda 
amaso  ne  kredas  tion,  sed  ili  ne  estas 
merkato  de  la  ateismo.  La  konscio  de  la 
japanoj  pri  la  vivo  kaj  la  morto  estas  fakte 
nula. 

2.  Budhismo 

La  origino  de  la  ŝtato  en  Japanio  situas  en  la 
4a  kaj  5a  jarcentoj.  La  naturo  de  la  ŝtato  ne 
estas  tiu  de  la  azia  modo  de  produktado  en  la 
senco  de  la  Kritiko  de  la  politika  ekonomio 
de  Marx  (1859)  sed  tiu  de  la  antikva,  aŭ  grek- 
romia,  t.e.  bazita  sur  la  sklaveco.  La  plej  pros- 
pera  epoko  estis  en  la  8a  jarcento  kun  la 
ĉefurbo  en  Nara,  en  la  nuna  regiono  Kioto- 
Osaka.  La  ŝtata  religio  estis  la  budhismo, 
importita  de  Cinujo.  Cirkaŭ  la  jaro  800,  kiam 
en  Eŭropo  Karolo  la  Granda  estis  kronita  de 
la  papo  Leono  la  tria,  la  Granda,  kiel 
imperiestro  de  la  romia  imperio,  okazis  en 
Japanujo  reorganizo  de  la  produktada  kaj 
politika  mondo.  La  ĉefurbo  estis  translokita 
norden  de  Nara  al  Kioto.  La  jarcentoj  9a  ĝis 
12a  estas  nomataj  la  erao  Kioto,  en  kiu  la  ĉefo 
de  la  ŝtato  estis  imperiestro,  sed  la  politika 
povo  estis  en  la  rnano  de  la  familio  Huziwara, 
kiu  tenis  la  pozicion  de  la  kanceliero  aŭ 
majordomo.  La  politika  povo  estis  en  la  mano 
de  aristokratoj  kiuj  posedis  la  militistan  povon 
perfekte  en  siaj  manoj  super  la  nova  kavaliera 
klaso  de  samurajoj. 

Rilatoj  inter  la  laikaj  kaj  la  religiaj  aristo- 
kratio  estis  simbiozo;  episkopoj  venis  el  la 
aristokratoj  kaj  el  la  imperiestraj  familianoj, 
sed  episkopoj  ne  tenis  politikan  povon.  La 
registaro  estis  laika:  granda  diferenco  kun 
Eŭropo.  Alia  diferenco  estas  manko  de  papo: 
episkopoj  havas  neniun  ĉefon  tian  kia  la  papo. 

Dume,  malproksime  oriente  de  la  ĉefurbo 
Kioto,  en  la  nuna  distrikto  Tokio,  lokaj  land- 
kaj  sklav-posedantoj  annis  sin  kaj  konkeris 

la  registaron  kaj  starigis  sian  propran  ĉefurbon 
en  Kamakura,  iom  sude  de  la  nuna  Tokio.  Tiu 
registaro  estis  nomata  ŝogunejo  (vidu  PIV)  de 
Kamakura,  dum  la  malnova  registaro  en  Kioto 
posedis  nur  spiritan  aŭtoritaton.  En  Eŭropo, 
la  religia  aŭtoritato  estis  unu,  la  Papo,  sed  en 
Japanujo  troviĝis  nur  episkopoj,  ne  Papo. 
Religiuloj  ne  ekhavis  politikan  povon,  sed 
politikistoj  fariĝis  religiuloj  post  emeritiĝo. 
Iuj  tiaj  episkopoj  famiĝis  kiel  la  emerita 
imperiestro  Sirakawa  la  dua,  kiu  pensigas  pri 
imperiestroj  kaj  generaloj  en  la  lastaj  tagoj 
de  la  romia  imperio  kun  ekz.  Stilicho:  ruza, 
senhonta,  kaj  ambicia.  Oni  tamen  ne  forgesu 
ke  temas  pri  la  antikveco,  ne  pri  la  proksim- 
modema  periodo  de  despotismo  kun  Richelieu 
kaj  Mazarin  aŭ  de  Karolo  la  unua  kaj  Cecil 
kaj  Laude  en  Anglujo. 

3.  “Disrompo  de  Budhoj  kaj  forĵeto  de 
Sjaka  ”  meze  de  la  19a  jarcento 

Okaze  de  la  kvazaŭ-revolucio  de  1868,  kiu 
enkondukis  la  intemacian,  modeman  civili- 
zacion  en  Japanujon,  ekis  la  movado  por  abolo 
de  la  forto  de  la  budhismo. 

Kun  la  adopto  de  la  budhismo  en  la 
antikveco  naskiĝis  en  Japanio  teorio  de 
metamorfozo  de  la  budhoj  en  japanajn  diojn, 
nome,  la  japanaj  dioj  estis  interpretataj  estiel 
tiuj  sanskritaj  renaskitaj  sur  la  tero  de  Japanio. 
Tio  estis  tipe  japaneca  sinkretismo.  Oni 
ekpensus  pri  la  kunrespondo  de  la  romiaj  kaj 
grekaj  dioj,  kiel  Jupitero  kaj  Zeŭso,  Venuso 
kaj  Afrodita.  Dume,  troviĝis  inter  revoluciuloj 
de  1868  ŝintoistoj  kiuj  postulis  disrompon  de 
ligo  de  japanaj  dioj  kaj  budhismaj  budhoj. 
Malgraŭ  tio,  japanaj  dioj  kaj  budhismaj 
sanktuloj  kunvivis  en  la  koro  de  kamparanoj. 

Rezulte  de  tiu  kontraŭ-budhisma  movado 
retroiris  la  imperia  familio  de  Japanio  de  sia 
longtradicia  budhismo  al  la  antaŭ-budhisma 
ŝintoismo.  La  Budhismo  estas  unu  el  la 
grandaj  mondaj  religioj  kune  kun  la  krista- 
nismo  kaj  la  islamo.  La  japania  reĝa  familio 
retroiris  la  fluon  al  primitiva  pseŭdoreligio. 


Ties  unikeco  estas  ke  la  japanaj  dioj  estas 
biologiaj  prapatroj  de  la  imperiestroj  kio 
troveblas  nenie  aliloke  en  la  mondo.  Temas 
pri  imaga  afero  kvazaŭ  la  anglaj  reĝoj  insis- 
tas  ke  ili  estas  prafiloj  de  Beowulf.  Gis  la 
kapitulaco  de  1945  tio  estis  instruata  en 
primaraj  lemejoj.  Neniuj  plenki'eskuloj,  eĉ  ne 
infanoj,  kredis  tion,  sed  oni  ne  povis  diri  ke 
la  reĝo  ne  estas  vestita,  kiel  en  Anderseno, 
oni  povis  unuafoje  tion  laŭte  diri  ekde  1945. 

Interese  estas  la  ŝanĝiĝo  de  Hukuzawa 
Yukiti,  la  Voltero  de  Japanujo.  Li  naskiĝis  en 
familio  de  malalta  tavolo  de  la  kavalira  klaso. 
Jam  juna  li  estis  racia,  li  dubis  la  diecon  de 
ŝintoismaj  temploj  en  kiujn  li  enpaŝis,  elportis 
la  sanktan  statuon  de  dio;  trovinte  ke  li  estis 
tute  ne  punita,  li  forĵetis  statuon  en  necesejon, 
kio  ne  alportis  punon,  tiel  ke  li  fariĝis  ateisto. 
Li  tamen  poste  suferis  metamorfozon  kaj,  jam 
fidela  patrioto,  asertis  ke  la  ŝintoismaj  temploj 
devas  esti  konservataj  por  la  milita  gloro  de 
lia  patmjo:  kompleta  utilitismo. 

4.  La  tasko  de  ateistoj  japanaj 

Eksa  ĉefministro  Koizumi  preĝis  ĉe  la 
ŝintoisma  templo  Yasukuni.  Li  konsciis  pri 
balot-voĉoj  de  la  familianoj  de  falintoj  sur 
batalkampoj.  Koizumi  pagis  el  sia  poŝo  la 
prezon  de  la  honorario  de  la  templo.  Tio  estas 
lia  privata  ago,  kaj  li  estas  libera  fari  tion,  sed 
en  fakto  tio  havas  politikan  implicon.  La  aso- 
cio  de  eksbatalantoj  de  la  militoj  havas 
reakcian  politikan  konscion  kaj  grandan 
rezervon  de  voĉoj .  Ni  devas  bari  tiun  reakcion. 
Kristanoj  estas  kontraŭ  tio  ke  iliaj  filoj  estas 
ŝintoisme  adorataj.  Ili  staras  sur  la  sama  flanko 
kiel  la  nia. 

Reakciuloj  diras  ke  ŝintoismo  ne  estas  religia 
sekto  sed  nesekteca,  laika  asocio:  tio  estas 
mensogo.  Kiam  ili  reverencas  ŝintoismajn 
templojn,  ĉefrolas  en  la  rito  strange  antikve 
vestitaj  pastroj.  En  nia  lando,  kristanoj  estas 
progresemaj  kaj  niaj  samfrontanoj. 

'%/m/is/rK')  ss^rzo 


ATEO 


Paĝo  15 


Novembro 


2009 


Tnudo  dc  Rcligio  cn  la  Publikan  Vivon 

(kazo  de  Usono);  kelkaj  Personaj  Impresoj  de  Mihaelo  Sedgley 
(Segli),  denaska  kaj  plua  laŭpasporta  Usonano 


La  ĉi-suba  skribaĵo  tute  ne  pretendas  esti 
io  ajn  pli  ol  subjektiva  priskribo  de 
travivaĵoj  kaj  ricevitaj  impresoj. 

Kompreneble,  ĉi  tiu  temo  aplikeblas  nur 
al  landoj,  kie  strikta  disdivido  de  religio 
disde  la  publika  vivo  (t.e.  la  politika  par- 
to  de  la  vivo,  regata  ĉefe  de  la  leĝaro, 
inklude  ekzemple,  la  devigan  publikan 
eduksistemon,  kaj  la  uzon  de  publika 
mono)  estas  formale  difmita  de  la  leĝaro, 
inklude  la  politikan  konstitucion  se  tiu 
ekzistas.  Se  la  oficiala  nomo  de  Usono 
estus  la  Jud-Kristanisma  Respubliko  de 
Ameriko,  neniu  povus  logike  plendi  pri 
tia  «trudo»,  same  kiel  tute  nonnalas,  ke 
la  Islama  Respubliko  de  Irano  estas  re- 
gata  de  la  Islama  pastraro.  Alivorte,  la 
problemo  de  «trudo  de  religio  en  la 
publikan  vivon»  okazas  nur  kiam  okazas 
kunpusiĝo  inter  la  reala  situacio  kaj 
formala  akcepto  de  la  principo  de 
disdivido  de  religio  disde  la  ŝtato. 

Mi  ne  kredas  ne  nur  je  ekzisto  de  iu  ajn 
«dio»  sed  ankaŭ  je  ekzisto  de  eks- 
terkorpaj  «spiritoj»  aŭ  iu  ajn  supematura 
influo  de  vivaĵo  al  aliaj  vivaĵoj  aŭ 
nevivaĵoj.  Kiam  miaj  du  budhistaj  fratinoj 
sciigis  min,  ke  ili  ĉiutage  sendas  «reiki»- 
(japane:  «spirita  energio»)  ondojn  de 
Usono  al  mi  en  Eŭropo  por  favore  influi 
mian  sanon,  mi  ne  povis  ne  peti  ilin  ĉesigi 
tion  ĉar  ĝi  ofendas  min.  Mia  nekredo  ne 
estas  bazita  sur  argumentoj  de  aliaj. 
Kvankam  mi  aŭdis,  kiam  mi  junis,  pri 
aŭtoritata  libro  de  Bertrand  Russell  kun 
la  titolo,  «Kial  Mi  Ne  Estas  Kristano»  (aŭ 
io  simila),  mi  neniam  legis  ĝin,  nek  iun 


ajn  alian  libron,  kiu  povus  influi  tion,  ĉu 
mi  kredu  pri  tiaj  aferoj  aŭ  ne.  Sed  mi 
devas  rekoni,  ke  unu  frazo  de  brita 
astronomo  en  libro  pri  lia  fako,  kiun  mi 
legis  en  la  mezlemeja  periodo  profunde 
impresis  min:  (proksimume)  «Tiu  tre 
malfacile  enkapigebla  vastegeco  de  la 
universo  diras  al  mi,  ke  neniu  «dio» 
ekzistas.» 

Do  la  sociaj  premoj  kredi  je  «dio»  kaj 
eĉ  «spiritoj»  neniam  havis  siajn  celitajn 
efikojn  sur  min,  kaj  mi  ne  povas  imagi, 
ke  nur  mi  aŭ  eĉ  nur  tre  malmultaj  estas 
tiaj  eĉ  en  lando  de  ĉieaj  grandaj  tiaj 
premoj,  kia  estas  Usono.  De  juna  aĝo  mi 
sentas  (kiel  probable  ankaŭ  tiuj  kun 
«nenormalaj»  seksaj  orientiĝoj),  ke  mi 
apartenas  al  sufiĉe  granda  «silenta» 
tavolo  de  usona  socio  kiam  temas  pri 
religio.  Nuntempe  ni  estas  pli  bone 
protektataj  de  leĝaj  rajtoj  ol  antaŭe,  do 
ankaŭ  ni  «aperas  de  nia  kaŝejo»,  same  kiel 
la  samseksamuloj...  Laŭ  takso,  kiun  mi 
lastatempe  legis  en  Interreto  rilate  al 
altnivela  tribunala  batalo  por  kaj  kontraŭ 
uzo  de  publika  mono  por  propagandado 
de  religio,  la  senkaŝaj  usonaj  ateistoj  kaj 
similaj  fakte  konsistigas  eĉ  1 5%-on  de  la 
loĝantaro.  Se  aldoni  al  tiu  cifero  la 
sendube  grandan  tavolon  de  hipokritaj 
kredantoj,  kiuj  elektas  la  vojon  profiti  per 
ŝajnigo,  ne  devus  esti  troigo  supozi,  ke 
Usono  estas  nur  surface  lando  de  religia 
ekstremismo.  Sed  la  silenta  tavolo 
ankoraŭ  havas  preskaŭ  neniun  influon  sur 
la  publikan  vivon,  kiu  estas  plu  regata  de 
la  laŭtvoĉa  ekstrema  kredantaro,  inklude 

la  hipokritojn,  kiu  ne  konsentas  cedi  sian 
regon  de  la  publika  vivo  kontraŭdire  al 
la  principo  de  disdivido  de  religio  kaj 
ŝtato,  enkorpigita  en  la  Unua  Amendo  de 
la  Usona  Konstitucio.  Tiu  principo  estis 
formale  akceptitanur  je  la  subkomprenita 
tre  malvasta  vidpunkto  de  protekto  de 
religiaj  sektoj,  de  subpremo  fare  de  aliaj 
religiaj  sektoj,  neniam  en  la  ĝenerala 
konscio  de  la  loĝantaro  en  la  senco  de 
rekono  de  rajto  ankaŭ  ne  kredi!  Unu  el  la 
plej  fortaj  esprimoj  de  abomeno  en  Usono 
en  la  epoko  post  la  Dua  Mondmilito  es- 
tas  sendube  «sendiaj  komunistoj ! ! !». 
«Sendia»  esprimas  abomenon  eĉ  pli 
fortan  ol  la  iomete  pli  objektiva  «ko- 
munistoj».  Usono  estas  ja  lando  de 
politika  kaj  religia  ekstremismo,  kiu 
subpremas  individuan  liberon  de  religia 
kaj  politika  orientiĝo  tra  la  tuta  socia 
teksaĵo.  Mi  memoras,  ke  brita  konsulo 
alparolis  nin  en  la  fina  ceremonio  de 
gimnazio.  Li  kuraĝe  rimarkigis,  ke  eĉ 
tiam  (en  1963-a)  politika  ekstremismo 
regas  en  Usono,  kiel  bone  esprimita  de 
la  tre  populara  slogano  «Pli  bonas  esti 
morta  ol  ruĝa!»  Mi  tiam  tre  dubis,  ke 
multaj  el  miaj  samklasanoj  komprenis, 
kion  li  diris.  Mi,  kiu  pasigis  10  el  miaj 
ĝis-tiamaj  18  jaroj  en  Eŭropo,  sentis,  ke 
mi  ne  estas  usonano,  kiaj  ili  estas.  Post 
1 7  jaroj,  kiam  mi  revenis  al  Usono  de  1 5- 
jara  restado  en  Japanio  por  serĉi  laboron, 
mi  denove  forte  sentis  tion.  En  Japanio 
estas  neniu  tabua  politika  tendenco.  La 
komunistoj  estas  traktataj  ĝentile  kiel 
samdemokratianoj,  kiel  ankaŭ  dekstruloj. 
Neniu  registara  instanco  kontrolas 
«kontraŭ-japanajn  tendencojn».  Ciuj 
tendencoj  estas  reprezentataj  en  la  parla- 
mento  proporcie  al  siaj  fortecoj.  En 
Usono  monopole  regas  du  partioj  kun 


minimuma  diferenco  inter  si,  ambaŭ 
sovaĝkapitalismaj .  Ankaŭ  komunismo 
ankoraŭ  florus  en  multaj  landoj  se  nur  ili 
estus  rekonintaj  du  inter  si  konkuren- 
cantajn  komunismajn  partiojn  kun  nur 
ekonomia  diktatoreco  de  la  proletaro,  sen 
personaj  kultoj  kaj  kun  respekto  de  la 
elekto  de  la  plimulto  en  regulaj  liberaj  kaj 
lojalaj  balotadoj.  Mi  memoras,  ke  mi 
suferis  menslavadon  en  la  gimnazio, 
legante  lemolibrojn,  kiuj  ĉiuj  laŭdis  nur 
la  usonan  «idealan»  demokration  kaj 
primokis  eŭropajn  parlamentojn,  kiuj 
estis  nestabilaj  kaj  neefikaj,  precipe  tiu 
de  Italio.  Mi  preskaŭ  trovis  bonan 
laborpostenon  ce  la  FBI  (Federa  Buroo 
de  Krimkontrolo)  kiel  tradukisto  de  la 
ĉina,  kiu  estis  mia  laborokampo  ankaŭ  en 
la  armeo  dum  la  Vjetnamia  Milito.  Mi 
sukcese  trapasis  la  ekzamenojn  pri  lingva 
kompetenteco  sed  stumblis  poste  en  la 
intervjua  etapo,  kiam  mi  stulte  perdis 
prudenton  kaj  elbuŝigis,  ke  mi  «ne  estas 
aparte  kontraŭ-komunisma».  Mi  diris  tion 
en  la  senco,  ke  mi  tre  malestimas  la 
siatempajn  ekstremistajn  kontraŭ-komu- 
nistojn  en  Japanio,  Sudkoreio  kaj  Taj- 
vano.  Mi  estis  persone  spertinta  ilian 
fanatikecon  dum  miaj  universitataj  jaroj 
kaj  en  Japanio  kaj  en  Tajvano.  Mi  kredis, 
ke  la  homoj  ĉe  la  FBI  devus  esti  iom 
malpli  naivaj,  sed  mi  grave  eraris  kaj  tial 
devis  reiri  al  Japanio  pro  netrovo  de  taŭga 
laboro  en  Usono... 

Sur  tiu  fono  de  ekstremismo  ne  devus 
esti  surprize,  ke  la  «kredantoj»  ne  hontas 
ĉiumaniere  trudi  sian  kredon  al  la  ŝtato 
kaj  ĉien  en  la  publika  vivo.  Ili  postulas, 
ke  ĉiuj  politikistoj  estu  kredantoj,  ke  ĉiuj 
geknaboj  rekonu,  ke  Usono  estas  lando 
«sub  Dio»,  en  ĉiu  lerneja  mateno  per 

«ĵuro  al  la  flago»  kun  tiuj  specifaj  vortoj 
enŝovitaj  en  la  periodo  de  la  fifama  de- 
magogo  Senatano  McCarthy  kaj  lasitaj 
tie  eĉ  poste,  ke  reprezentantoj  elektitaj  en 
balotado  ĉie  kaj  ĉiam  parolu  kvazaŭ  ili 
estus  jud-kristanismaj  pastroj,  precipe  la 
plej  altnivelaj,  interkiuj  laprezidento  de 
la  lando  devas  alparoli  la  popolon  kvazaŭ 
ĉefpastro  de  la  ŝtato.  Mi  dubas,  ke  iu  ajn 
nekredanto  sentas  sin  plenrajta  civitano 
de  la  ŝtato  konstante  aŭskultante  tiujn 
«reprezentantojn»  pastrumi.  La  plej 
naŭziga  publika  ceremonio  por  nekre- 
dantoj  estas  tiu,  kiu  okazas  ĉiun  kvaran 
jaron,  kiam  la  nova  prezidento  faras 
publikan  ĵuron  por  fariĝi  aŭ  refariĝi 
prezidento  por  kvar  jaroj.  Tiam  profesia 
pastro  estas  invitita  alparoli  al  la  tuta 
popolo  kaj  gvidi  ĝin  en  preĝado!  Ĉi-jare 
estis,  tamen,  eta  koncedo  fare  de  la  nova 
prezidento:  li,  eble  la  unuan  fojon  en  la 
historio  de  la  lando,  menciis  ankaŭ 
«nekredantojn»  kiel  popolanojn  de  la 
vidpunkto  de  religio.  lli  eĉ  postulas, 
ankaŭ  ke  publika  mono  estu  uzata  por  tre 
koste  ornami  ĉiuspecajn  publikajn 
konstruaĵojn  per  religiaj  sloganoj.  Sed  la 
plej  grava  kaj  nepardonebla  mehanismo 
por  ŝtata  subvenciado  de  religio  estas 
permeso  de  100%-a  dekalkulo  de  impos- 
teblaj  enspezoj  de  mondonacoj  al  eklezi- 
oj !  Mi  scias  persone,  ke  en  Japanio  tio  ne 
eblas  (mia  japana  edzino  devigis  min 
donaci  tri  milionojn  da  enoj  al  budhisma 
templo  por  ke  forpasinta  pastro  ricevu 
plejaltrangan  postmortan  titolon  kaj 
nomon!)  Mi  povus  akcepti  tian  dekal- 
kulon  en  Usono  se  ĝi  estus  limigita  nur 
al  mono,  kiu  estas  rekte  uzata  de  ekleziaj 
organizoj  por  bonfaraj  agadoj  ne  rekte 
ligitaj  al  varbado  de  kredantoj,  sed 
bedaŭrinde  tie  estas  neniu  tia  limigo.  Tie 


la  ŝtato  tiel  subvencias  konstruadon  kaj 
tenadon  de  preĝejoj.  Grupoj,  kiaj  la 
ACLU  (Usona  Unio  por  Civilaj  Liberoj) 
kaj  la  AU  (Usonanoj  Unuiĝintaj  por 
Realigo  de  Disdivido  de  Religio  kaj 
Ŝtato),  kuraĝe  plu  batalas  ĉiurimede,  sed 
ĉefe  en  tribunalaj  procesoj,  por  korekti 
la  hontindan  malakordon  inter  la  teorio 
kaj  la  praktiko  de  disdivido  de  religio  kaj 
ŝtato  en  Usono,  sed  konservativaj,  partiaj 
juĝistoj  ĉiam  blokas  la  vojon  per  rifuzo 
jure  konsideri  la  plene  logikajn  argu- 
mentojn  prezentatajn  al  ili  por  realigo  de 
vera  disdivido  de  religio  kaj  ŝtato.  Ĉu  oni 
miru  pri  tio?  Tute  ne!  Ankaŭ  ili,  enposte- 
nigitaj  de  politikistoj,  sekvas  la  postulojn 
de  la  religiaj  fanatikuloj,  kiuj  neniam 
pretos  rekoni  veran  disdividon  de  religio 
kaj  ŝtato  kaj  respekton  por  nekredantoj 
kiel  por  egaluloj.  Dume  multaj  el  ili 
hipokrite  parolas  pri  «neceso  esti  to- 
leremaj»;  la  toleremo,  kiun  ili  porparolas, 
postulas  toleremon  de  kredantoj  inter  si 
kaj  fare  de  nekredantoj,  sed  bedaŭrinde 
tute  ne  toleremon  de  nekredantoj  fare  de 
kredantoj... 

‘Ttti&aela  Sedcf-Cecf,  (SeCĉ) 


r  \ 

«Mi  estas  ateisto.  Mi  ne  kredas 

je  preĉoj,  mi  kredas  Ĵe  (aboro. 

Kaj  mia  laboro  estas  verkado. 

Mia  skribilo  estas  mia  armilo.» 

'7a-iCicHd  “Tla&iiit  ( tcer&iita 
^evnindto) 

La  GILHLP  kuniĝis  en  Londono 

Okaze  de  la  ĝenerala  asembleo  de  la  Internacia 
Unio  Humanista  kaj  Laika  (IHEU)  la  7an  kaj  8an 
de  junio  2009  en  Londono,  la  ĉeestantoj  kiuj 
cetere  animas  la  CILALPon  (Internacia  Ligo- 
Komitato  de  Ateistoj  kaj  LiberPensuloj) 
kundiskutis  pri  la  necesa  refondiĝo  de  vera 
Internacio  de  la  Liberpenso. 

Partoprenis  homoj  el:  Argentino,  Britio, 
Lrancio,  Germanio,  Hindio,  Irano,  Irlando, 
Nepalo,  Niĝerio,  Norvegio  kaj  Rumanio. 

La  CILALP  proponas  al  ĉiuj  asocioj  de  ateistoj 
kaj  liberpensuloj,  fondi  en  201 1,  en  Oslo,  okaze 
de  la  Kongreso  de  1’IHEU,  Internacian  Asocion 
de  La  Liberpenso. 

Cetere  la  iniciatintoj  substrekas  ke  tiu  projekto 
necesigos  financajn  lanĉrimedojn,  kaj  tial 
alvokas  ateistojn  kaj  liberpensulojn  je  mona 
helpo  por  ĝia  efektivigo. 

auanca  et  ta  fautclitupui.  revua 
Teiutttii  et(icuLCiyic  (^.IRiviere 

Legu  ĉi  tiun  bultenon  ankaŭ  ĉe: 
http://www.gazetotekolanti.com/ateo/ateo09.pdf 

Retskribn  al 
liliorpons»@ginaiI.C‘«>iii 

GRAVAJ  NOTOJ: 

1  Ne  subskribitajn  artikolojn  verkis 
la  redaktoro. 

2  Oni  povas  reprodukti  artikolojn, 
kondiĉe  ke  oni  citu  la  originon. 

3  Ni  ne  korespondos  pri  nepetitaj 
artikoloj.  Tamen,  ni  klopodos 
publikigi  ĉiun  artikolon  kies 
enhavo  estas  interesa  kaj  ne  mis- 
traktas  iun  ajn  personon. 


Prezidanto:  Christian  Riviere,  el  Francio, 
christian.riviere@laposte.fr. 

Vicprezidanto:  Dominique  Simeone,  el 
Francio. 

Sekretario:  Anna  Lowenstein,  el  Italio. 
Kasisto:  Dieter  Rooke,  el  Svislando. 
Estrarano:  Yamasaki  Seiko,  el  Japanio. 
Redaktoro:  Jesuo  de  las  tleras,  el  Hispanio. 


4  Pri  la  enhavo  de  la  artikoloj 
respondecas  la  aŭtoroj  mem,  ne 
la  redakcio. 

